**Magyarországi romantika építészet**

**Tört:**

**19. sz. folyamatos változások kora: előző sz.- ban 40 év Mária Terézia, reformok, II. József: a népiskolai hálózat fejlesztésére fordította a nagyobb figyelmet**.

**1795 jakobinus mozgalom /1789 hatása/, Széchenyi István elméleti munkássága, hatása, 1848 társ. pol-i hatása, 1867 kiegyezés, majd gazd-i fejlődés.**

**OGY: Pozsonyban – Parlament építési tervek, elképzelések**

**Oktatás:**

**Budapesti Műszaki és Gazdaságtudományi Egyetem. Az egyetem valójában két előddel is rendelkezik, hiszen az 1844-ben alapított és 1846-óta működő József Ipartanodába 1850-ben beolvasztották az addig a Tudományegyetem égisze alatt létező  Institutum Geometricumot, amely egyébiránt Európa első felsőfokú mérnökképző intézete volt. Magyarországon mérnöki állásra 1782 óta, az Institutum Geometricum megalapítása óta csak olyan személy alkalmazható, aki felsőfokú képzést szerzett.**

**Bécs: A Képzőművészeti Akadémia 1692-ben alapították.1872 és 1876 között épült Theophil Hansen tervei alapján. 1790-1850 között volt a fénykora, sok magyar tanulóval.**

**Az ott található művészeti galéria a 17. századi holland és flamand festők (köztük Rubens, Rembrandt és van Dyck) kiemelkedő alkotásait, valamint olyan darabokat, mint például Hieronymus Bosch "Utolsó ítéletének" oltárát őrzi.**

**München: III. Miksa József ( 1727 -1777) München,  bajor választófejedelem (1745–1777 között),alapította az első akadémiát, majd 1808-tól mint Művészeti Akadémia működött.**

**A vidéken működő építészek - előbb céhtagok, az 1860-es évektől mindinkább vállalkozó építőmesterek - szinte mindenhez értettek. A céhrendszer 1872-ben szűnt meg.**

**A század közepe táján egyre inkább elválik a tervező és kivitelező építész szerepköre, bár a céhrendszer még közös korlátok közé szorítja őket; azonban sokan (köztük a legtehetségesebbek) furfanggal, protekcióval és az egzisztenciális küzdelem vállalásával igyekeztek kibújni a kötöttségek alól (Feszl Frigyes, Ybl Miklós), s csak tervezői munkából élnek már.**

**Különös helyzetben voltak azok az építészek, akik egy-egy gazdag főúri család szolgálatába szegődtek. Tőlük megkívánták a legmagasabb építészettörténeti ismereteket, azt, hogy a legkorszerűbb, legdivatosabb stílusokban is kiismerjék magukat és biztonsággal alkalmazzák azokat. Ugyanakkor nem térhettek ki a mérnöki jellegű megbízások, apróbb-nagyobb műszaki feladatok megoldása elől sem. A főnemesi családok egy-egy fontos épület megtervezésére esetenként európai hírű építészeket is felkértek, ilyenkor az ő feladataik közé tartozott a távoli nagyvárosok valamelyikében készült tervek kivitelezése. Sokirányú elfoglaltságuk nagy terheket rótt rájuk, ugyanakkor széleskörű szakmai ismeretekkel és jó gyakorlati érzékkel is rendelkeztek.**

**Korábban: Mayerhoffer andrás: Grassalkovics család, Fellner Jakab: Esterházy, Meining Artúr: Wenckheim család, de Újkigyósi Wenckheim kastély Ybl Miklós stb.**

**Ybl Miklós (1814–1891)**

**Bécsben tanult, ezt követően Pollack Mihály irodájában inaskodott, majd németországi és itáliai tanulmányai után tért haza. Építőmesteri folyamodványát a céh mesterei első ízben elutasították. Céhtagsága hiányában olyan társat keresett, akinek mesterjoga Ybl számára is lehetővé tette a szabályos működést. Pollack Mihály fiával nyitottak közös irodát./ A Nemzeti Múzeum építésének befejezése után igyekezett helyét fiának, Ágostonnak átadni. Irodájában fián kívül még egy fiatal építésznek is munkát biztosított. Ő volt Ybl Miklós. Ybl saját bevallása szerint[3] sokat köszönhetett ennek a „szigorú, egyenes jellemű és nagytudású embernek, akinek tanítása megmaradt nekem egész életemre". (Ybl később örökbe fogatta Pollack elárvult unokáját Máriát is. Pollack sírját Ybl tervezte.)/**

**Dolgozott a Károlyi, a Széchenyi és más nemesi családoknak, neve és munkái nagy népszerűségnek örvendtek. 1865-ben lett céhtag, a céhbe történő felvétele ekkor már inkább formális, mintsem szakmai jelentőségű volt.**

**A romantika nálunk sem egységes - sem felfogásában, sem időtartamában. Az építészetben a 1. középkorias stílusok - a gótika, a román - valamint a 2. keleties egzotikus elemeket, a mór és iszlámból vetteket kedvelte. Ezek jelentkezése és a klasszicizmus mellett erősödő fellépése már az előző korszakban megfigyelhető volt. 3. Nemzeti, magyaros elemek jelennek meg. A negyvenes évektől kezdve a klasszicizmus érett mestereinek legtöbbje főleg ablakkeretezésként, frízek és attikák képzésénél középkorias formákat alkalmaznak, noha az épületek tömegtagolása, nyílásritmusa, tehát az építészeti kompozíciót meghatározó vonásai, a klasszicizmus egyenletességét és nyugalmát mutatják. /vagy pl. kastélyoknál középkori vár, vagy barokk alapépület/**

**Hazánkban a „keleti stílus” a nemzeti formanyelv alkotóelemeként kapott kiemelt jelentőséget. Keleti motívumok, német hatásra, már a magyar korai romantikában, az Ybl Miklós tervezte fóti katolikus templom (1845-1855) díszítésében is helyet kaptak. /gróf Károlyi István 1797-1881 megbízásából/Szeplőtelen fogadtatás/**

**Utánozhatatlan a tökéletes arányok, az égig érő hatás mellett a környezettel mégis egy kompozíciót alkotó épületegyüttes. A templom kereszthajó nélküli, de hosszház és az apszis találkozásánál kétoldalt egy-egy torony áll.**

**A félköríves romantika romanizáló, kubusos stílusirányba tartozik:**

**a tornyok hasábformája és sisaknélkülisége, a főhomlokzat oromzatának vízszintes lezárása, és az alacsony hajtású nyeregtető révén.**

**A román stílusból, mint romantikus elem: a félköríves bélletes kapuzat, felette a rózsaablak, a félkörívvel záródó apszis.a háromhajós kialakítás,a kazettás síkmennyezet,**

A főhajó rózsaablaka a homlokzat hangsúlyos díszeként jelenik meg. A középső ablakszemet a vele azonos méretű nyolc ablakszem veszi körbe. Az egyes ablaksze mek négykaréjosak.

A rózsaablak kőkeretét belülről kifelé gyémántmetszéses pál ca, szőlőindás tag, gyöngysoros csavart pálca és farkasfog-dísz alkotja. A rózsaablak fölött árkádszerűen kiképzett hetes osztású ablaksor koronázza a homlokzatot, ami a tornyokon is folytatódik.

Az oromfalat indákból és ornamen sekből álló háromszög alakú rész zárja le, középen kereszttel, s ezen áll a földgolyó köré tekeredő kígyóra taposó Maria Immaculata kőszobra.

**A rózsaablak felett félköríves, béletes ablaksor. Ez és a tornyok tetején látható ívsoros párkány motívum későbbi munkáin is látható. Kiemelve: a tornyokon a függőleges vájatok, amelyek lizénapárokra tagolják a homlokzatot.**

**Az északi és a déli mellékhajó oldalfalait lizénák tagolják öt egységre, közöttük félköríves záródású ablakok: alul kisebbek, amelyek a kriptát világítják meg, felül nagyobbak, amelyek a mellékhajóknak adnak fényt. A lizénákat alul lábazat, felül ívsoros párkány köti össze. A mellékhajók félnyeregtetős lefedése fölött kiemelkedik a főhajó gádorfala, amelyet ugyancsak lizénák tagolnak, de itt három kisebb, a főhajót megvilágító ablak került két lizéna közé.**

**Az ornamentális díszítésről: A kapu szárköveinek külső oldalát díszítő egyeres hatosfonat egész Európában és a Közel-Keleten elterjedt a középkorban. Az alapmotívum az európai románkori épületszobrászat számos példáján jelen van, pl. a jáki templom egyik ablakrácsán.**

**Virágdíszes lábazatos-fejezetes oszlopokkal alátámasztott altemplom, amely családi temetkezési hely, A fekete márványoltár Gaeteno Bianchini alkotása.**

**A betlehemi csillag ábrázolása a fóti templom altemplomának oltárán. Márványintarzia, készítette Gaetano Bianchini, Firenzében, kb. 1870 körül. Az alkotás márvány-, kristály- és féldrágakőelemei a Károlyi család évszázados ásványgyűjteményéből származnak.**

**Hagyományosan kötődtek emellett a zsinagógaépületek díszítéséhez is. A zsidóság emancipációs törekvéseinek megerősödésével, majd a negyvenes évektől városi letelepedésük engedélyezésével országszerte megszaporodtak a zsinagógaépítkezések.** **A kiírt pályázatra Hild József klasszicista, Feszl Frigyes bizánci stílusú épülettel jelentkezett. Végül Ludwig Förster mór stílusú épülettervét fogadták el.**

**Feszl 1858 után részt vett a Ludwig Förster által tervezett templom szentélyének kialakításában. Mindemellett Magyarországon az orientalizmus a keleti származáselméletek révén a nemzeti identitással is összekapcsolódott. Feszl tehát a közgondolkodással összhangban állt, mikor úgy vélte, a nemzeti ornamentika egyik lehetséges alapja a közel-keleti díszítőstílus. Örökségét csaknem fél évszázad múltán Lechner Ödön folytatta, immár a Távol-kelet és a népművészet díszítményeit is bevonva a források körébe.**

**Budapest Dohány utcai zsinagóga**

**Pályázatot írtak ki, amelyen a kor legjelesebb építészei, köztük Hild József és Feszl Frigyes is indultak.**

**Feszlt 1851-ben megbízták a Dohány utcai zsinagóga épületének tervezésére. A templom végül a tőle függetlenül megbízott bécsi Ludwig Förster tervei alapján került megvalósításra. (Feszl visszautasította a változtatási kéréseket, Förster viszont hajlandó volt a kívánságoknak eleget tenni. Feszl állítólag más esetben is makacsul ragaszkodott saját elképzeléseihez, valószínűleg ezért sem épült túl sok Feszl-mű.).** **Feszlt végül 1858-ban a zsinagóga dekoratív munkáinak megtervezésére kérték fel. (Förster ugyanis időközben összeveszett az építtetőkkel.). A belső szentély berendezése, a frigyszekrény és a zsinagóga festett ornamentikájának, csillárjainak, díszeinek tervei Feszltől származnak.**

**Végül Ludwig Förster bécsi építész terveit fogadták el, a kivitelezéssel négy év alatt, 1859-re végeztek./ Münchenben tanult, Peter von Nobile volt tanára /Trieszt templom/, Otto Wagnerrel és Theophil Hansennel dolgozott együtt/**

**A mór stílusú zsinagógán jelent meg először torony magyarországi templomon – korábban nemcsak nem lehetett ilyet építeni, de a zsinagógák maximális magasságát is szabályozták.**

**Mór stílus: vörös tégla, 3-as árkádsor, kazettás mennyezet,kék csempe, geometrikus és növényi ornamentikus díszítés,**

**A hagymasisakkal fedett tornyok közti ráccsal elválasztott, nyitott tér átmenetet alkot a belső udvar felé, amely kétoldali árkádsorával a középkori zsinagógák intim enteriőrjét idézi. A vörös téglahomlokzat azért tér el egy kicsit az utca vonalától, hogy az előírások szerint Jeruzsálem felé nézzen.**

A **két, hagyma alakú sisakkal díszített, 43 méter magas torony egyébként nemcsak dísz, hanem a Salamon jeruzsálemi temploma előtt egykor álló két oszlopra utal./ Komárik Dénes/**

**A sima kváderezéssel felhúzott sarokrizalitokat sokszögű háromnegyed oszlop fogja közre, melynek tetején egy-egy kupola emelkedik. fogazott párkánytag alatt a templom egész homlokzatán kőfonat húzódik végig. Az épületet homlokzatburkolata égetett kerámia, mészkő lábazat burkolat és helyenként márvány. A szentírási mondat feletti áttört, míves rózsaablak a belső tér egyik fő fényforrása. A két szélen levő ablakok formájukkal a Tízparancsolat kőtábláit imitálják. Mintegy így is kihangsúlyozva az épület vallási jellegét. A középrizalit legfelső zónája ritmikusan ismétlődő ablakokból tevődik össze. A világos és sötétebb tónusú téglák, anyagukból és elhelyezkedésükből adódóan teremtik meg a harmóniát.**

**A frigyszekrény gazdagon kiképzett, finoman megformált centrális építmény, belső arányaival és a templomhoz, kivált a szentélyhez viszonyított méreteivel, tömegességet érzékeltető formálásával monumentális hatást kelt. A kocka alapformát mutató építmény homlokzatának jelentős részét a rizalitszerüen előreugró, bélletes jelleggel megoldott, emelt félköríves nyílású portikusz foglalja el. Ezt romantikus vonalvezetésű, háromszögű oromzat zárja le, csúcsán a Mózes-táblákkal. Az építményből - a rizalit mögötti alapsíkban maradva - a portikusz teljes szélességében négyzet alaprajzú, tömzsi és súlyos hasáb emelkedik ki, mely erőteljes kupolát hordoz. A kompozícióhoz szervesen hozzátartozik az a geometrikusan-mérmüvesen tagolt rácsozatos deszkafal, mely a frigyszekrényt két oldalon a szentély oldalfalával összeköti. Ezek mögé helyezték eredetileg az orgonasípok közül a legnagyobb méretüeket a többi a frigyláda mögé került. A frigyszekrénynek a farácsozattal összekapcsolódó mai megjelenése tehát nem azonos az eredetivel: a kupoladobot közrefogó orgonasípoknak - a művészi összhatást sajnálatosan rontó - látványa jóval későbbi időpontból származik.136 A két sorba komponált farácsozat s a remekmívű frigyszekrény ajtódíszítése olyan átlósan szerkesztett négyzetekből képzett mérmüháló, mely mint láttuk, gyakran és szívesen használt dekoratív elem volt nála. Az átlós négyzethálót és az abból lefutó vertikális elemeket - mely utóbbiak itt parányi, vékony oszlopocskák formájában jelennek meg - oly módon komponálja, hogy a felső részen szélesebb, alul keskenyebb sávot képez a hálózat. Ilyen formán a mérmüvel be nem töltött, levegős középső részre látványban súlyosabb felső szakasz nehezedik.**

**A kupola indításánál pártázatszerűen húzódó díszítményt. Ennek nemcsak formálása mutatja a jellegzetes Feszi-vonásokat, hanem alkalmazásának ténye is olyan jellegzetesség, melyet minden kupolatervénél megtalálunk. S ha a kupola erőteljes kiemelkedése következtében ezúttal enyhébben is, de mégis előidézi, hogy az valamelyest bizáncias félkupolaként hasson. A kupolát olyan, koronaszerü s egyben tüskés díszítmény zárja.**

**A szentélyben található berendezési tárgyak tervezése is az ö nevéhez fűződik, kezdve a mizrahemelvény öntöttvas rácsától, melynek motívumai a frigyszekrény ajtajánál és máshol is megtalálhatók. Ö tervezte azt a két hatalmas 12 ágú kandelábert, mely a frigyszekrény előtt áll, és két kisebb, szerényebb gyertyatartót. Művészi szempontból legjelentősebb az elöimádkozó pulpitus (sulchan), mely egy ötletes szerkezet segítségével egyetlen gombnyomással szószékké alakítható át (26. kép). A tölgyfából készült, gazdagon díszített szószéken is megtaláljuk a Feszlre jellemző motívumokat, ezúttal a szokottnál kevesebb geometrikus elemmel, tűzaranyozású fémveretekkel és aranyhímzésű zöld és vörös bársonydísszel. A templom teljes kifestése is Feszi terve szerint készült**

**A tóraszekrény az a hatalmas épület ott középen, amiben 15, holokausztot túlélt tóra rejtőzik. A háborút a Nemzeti Múzeum alatt töltötték, majd onnan szállították ide vissza a hihetetlen értékes, kézzel írt tekercseket, amik különlegessége, hogy ha elszakadnak, elássák őket, és a tóra készítője az írás során egyetlen hibát vét, abbahagyják, és kezdik készíteni az újat.**

**Az orgona azért különleges, mert egy zsinagógában a férfiak és az emeleten helyet kapó nők egyedüli feladata a tóra tanulmányozása. A zene: szórakozás. Mégpedig sabbatkor tiltott is a zenélés, így zsidó vallású ember nem játszhatna egyébként sem az istentiszteleteken. Felvételről sem mehet a lejátszás, mert a gomb megnyomása is munka, az elektronika beprogramozása is munka, amit nem vállalhat be sabbatkor senki az ott ülők közül. A megoldás: egy nem-zsidó vallású zenész minden alkalommal, meghívásra (nem is dolgoztathatsz senkit sabbatkor) játszik, mégpedig hátulról. Az orgonának csak a sípjai néznek befelé, a kezelőjét a szent helyen kívülről lehet elérni.**

**Az európai romantikára oly jellemző gótikus stílus csak lassanként nyert teret Magyarországon, első emlékei arisztokrata kastélyépítkezésekhez kötődtek.**

**Az ipari téren oly fejlett, tájilag változatos Anglia válik kedvelt utazási céllá, és az építészeket is oda irányítják. Így terjed el Európa-szerte és nálunk is otthonossá válik az angol várkastélystílus, ami nemcsak kastélyépítészetünkben teremt átfogalmazott típust, de olykor a városi palotáknál is.Jellegzetes ezeknél a messziről látható torony, a lőréses nyílásokkal tagolt attika mint hangsúlyos lezárás és sokféle más régies díszítő elem, minden gyakorlati indokoltság nélkül.**

**E szabadon álló, eredendően reprezentatív épületeken kötetlen formában teljesedhetett ki a történeti stílusok kelléktára.**

**A „várszerű” stílust kezdetben angol mintára honosították meg a külföldön járt magyar főrangúak.**

**Zichy-Ferraris-kastély, Oroszvár, 1840-44;**

**A település Pozsony része. 1947-ig Magyarországhoz tartozott.**

**A 18. századi épületet 1841-44 között építették át brit stílusú kastéllyá, Terveit Franz Beer bécsi építész rajzolta, a kivitelezést Feigler Ignác pozsonyi építőmester irányította. Mivel az épület barokk volt, még nem tiszta Tudor stílusú, hiszen alaprajzilag elődjét idézi a cour d honneur-ral (az U-alaprajzból adódó nyitott díszudvar). Berendezése neogót stílusú.  
A maga korában az első magyarországi kastélyépület volt, ahol ez az új stílus megjelent.**

**1841 és 1844 közt, röpke három év alatt épült át az eredetileg barokk udvarház Franz Beer tervei alapján, s lett így az első magyarországi Tudor-stílusú főúri kastély. Az anglomán tervezés oka a megrendelő, Gróf Zichy-Ferraris Emánuel**, **azaz Zichy Manó gróf felesége, az angol Lady Charlotte Stachan, aki meseszép asszony hírében állt, Zichy gróf imádta, neki építette Oroszvárt. Az asszony is szerette állítólag a „magyar Windsort”, mégsem élt itt boldogan, míg meg nem halt.**

**Megismerkedett gróf Andrássy Manóval, beleszeretett, és férjét elhagyva követte szerelmét Afrikába, Egyiptomba, Indiába. De hiába, így hazajött, és öngyilkos lett.**

**Férje temette el Budapesten a Kálvin téri református templomban. A szomorú gróf lezárta, és eladta szépséges oroszvári kastélyát,**

**Somlószőlősre tette át székhelyét, ahol szintén angolos kastélyt   
emelt – ami ma szintén az enyészeté…..**

**Sok más tulajdonos után 1906-ben gróf, később herceg Lónyai Elemér földbirtokos, diplomata vette meg Oroszvárt. Az ő felesége Stefánia belga királyi hercegnő volt, aki Rudolf  koronaherceg, osztrák-magyar trónörökös felesége volt Rudolf 1889-es öngyilkosságáig. Stefánia – akiről a pesti Stefániát elnevezték - szomorú sorsú arisztokrata volt mielőtt Lónyait megismerte. Szülei szigorúan, kevés szeretettel nevelték, Rudolfhoz gyerekként adták, férje csalta örökké, majd megfertőzte nemi betegséggel, ezért egy szem kislánya után nem születhetett gyereke. Bécsben utálták, Erzsébet - nem túl barátságos módon - Trampeltiernek csúfolta, ami tevét, tramplit jelent. Később őt okolták férje öngyilkosságáért is.**

**Így, amikor 1900-ban hozzáment a rangon alulinak számító magyar grófhoz, nem lehetett nehéz megválnia belga királyi hercegi címétől és apja addig is gyatra barátságától. Viszont kislányával gyakorlatilag minden kapcsolata megszakadt, nevelését Ferenc József vette át. Érdekes még, hogy Rudolf halála után apja, II. Lipót belga király és apósa, Ferenc József Ferenc Ferdinánddal akarta összehozni, hogy a   
trónörökös ne Chotek Zsófiát vegye el, de nem jártak sikerrel. Viszont a barátság megmaradhatott, hiszen a Habsburg hercegi pár később gyakori vendég volt Oroszváron.**

**Somlőszőlős Veszprém megye Zichy kastély**

**1850-ben az udvarház helyére egyemeletes romantikus stílusú, angol árokkal ellátott kastélyt építettek. E mozgalmas tömegű és aszimmetrikus alaprajzú épület a magyarországi gótizáló romantika egyik korai, angol romantika hatását mutató emléke. A romantikus elemeinek formáját nagyrészt az angol gótika ihlette bástyaszerű tornyaival, csúcsíves ablakaival. A középső magja magasan kiemelkedik, pártázatos lezárása uralja az épület egészét, a középen nyíló főbejárata és a kapu Tudor-íves. A központi magot alacsonyabb, változatos kialakítású épületrészek fogják körbe. Különleges értéke a tükör-megvilágításos lépcsőház.**

**Keglevich-kastély, Nagyugróc,/Szlovákia/ 1844-50.**

**A század derekától felerősödött a neoreneszánsz hatása (Andrássy-kastély, Tiszadob, befejezve 1890), de találunk példát barokk (Festetich-kastély, Keszthely, bővítve: 183-1887) és rokokó (Wahrmann-kastély, Tóalmás, 1894-1895) minták követésére is.**

**Historizáló kastélyaink kevés kivétellel régi épületek átalakítása révén kaptak új formát. A romantikus tornyos, lőréses várforma a hazai közegben a magyar nemesség “ősi dicsőségét” is hirdette, s megjelenése nagyrészt egybeesett a nemzeti múlt hagyományait őrző várak kultuszával.**

**A belső udvaros, négy sarokbástyás nagyugróci várkastély eredetileg a 16-17. században épült. A leromlott állapotban lévő építményt gróf Keglevich János a bécsi Alois Pichl (1782-1856) tervei szerint 1844-50-ben teljesen átépíttette.**

**Keglevich család, horvát eredetű, 1300-as évektől magyar T-n, főleg Szolnok megyéhez kötődnek. K.János a Tereziánumban tanult. 20.ooo kötetes könyvtára volt, több külföldi tudós társaság tagja. Áll-i hivatalok, főispán stb. Kistapolcsány, Pétervására kastélyai.**

**Az átépítés Alois Pichl tervei alapján az egyemeletes kastély alap- és tömegelrendezése lényegében nem változott, de teljes egészében gótizáló-várszerű architektúrát kapott. A bástyák vaskos, lő réses gyűrűvel egészültek ki, a homlokzatra is lőréses mellvéd került, az ablakokat csúcsívesre formálták át.** **A termek többségét díszes faburkolat borítja, az ebédl mennyezete kazettás, a zárterkély és a könyvtár mennyezetéről függgyámok csüngnek. A faburkolat, a márványkandallók, a bútorok egy részét - ideértve az ebédlő gótizáló csillárját is - felvidéki, pozsony és bécsi asztalosok, díszítő szobrászok, sőt szobrászok készítették (Brandl Antal, Andreas Schrott). A csúcsíves ablakok egy részét színes, részben figurális ablaktáblák töltötték ki.**

**gróf Keglevich János: Anglia, Fr.o. Itália utazás , 20.000-es könyvtár, 25 kötetes munka Wales természeti és építészeti kincseiről. Oroszvár építkezés tanulmányozása, Alois Pichl is.**

**A martonvásári Brunszvik-kastély / Budapesttől DNy-ra/ úgy kapott új, romantikus “köntöst”, hogy közben tervezője megőrizte a 18. századi barokk épület tömbjeit és tengelykiosztását.**

**Bajmóci kastély/ Szlovákia/**

**A vár középkori formáját 1889-ig őrizte meg. Ekkor**[**Pálffy János Ferenc**](https://hu.wikipedia.org/w/index.php?title=P%C3%A1lffy_J%C3%A1nos_Ferenc&action=edit&redlink=1)**gróf tulajdonos instrukciói alapján Hubert József (1846-1916) budapesti műépítész a késő gótikus francia várbelsők mintájára impozáns kastéllyá építette át valódi saroktornyos, mellvédes, lőréses lovagvárat varázsolva a régi középkori erődítményből. Az évtizedes átalakítás 1908-ban készült el.**

**Pest egységes klasszicista városképében csak a negyvenes években jelentek meg az első gótizáló lakóházak. Építtetőik többnyire a jómódú kereskedők köréből kerültek ki, akiknek stílusválasztását egyre gyakrabban a feléledő nemzeti érzés befolyásolta. Jellemző: A városi lakóépületek utcára néző homlokzatai a romantikában sem tudták különböző keretezésű ablaksorok alkalmazása nélkül megoldani a szintek szerinti magasságtagolást.**

**Schachtner-ház, Budapest, Városmajor utca 24.1847**

**Zártsorú, U alakú beépítésű földszintes lakóház, romantikus homlokzattal. 1847-ben épült Schaditner Jakab pesti pékmester számára, tervezője ismeretlen. A gótizáló ízlésű, korai romantikus épületről a Honderű is elismeréssel emlékezett meg. 1912-bon Hallay Perencné tulajdonában kisebb belső átalakítást végezték rajta.**

**Kilenctengelyes homlokzatát teljes szélességében karcsú, hat szögű pillérpárok tagolják, minden mezőben egy-egy azonos kialakítású, gótizáló keretezésű csúcsíves ablakkal, a közép-tengelyben hasonló, szélesebb, csúcsíves kapuval. Az ablakok mellvédjeit csúcsívsoros díszítés tölti ki, míg felettük geometrikus díszítésű pártafal zárja le a homlokzatot. Az ablakok asztalosmunkája csúcsíves, mérműves osztású, hasonlóképpen csúcsíves díszítésűek a főkapu szárnyai is. Az épületet lapos hajlású tető fedi.  
Kapualja négymezős csúcsíves keresztboltozatos, oldalfalain eredetileg gótizáló, csúcsíves ajtók nyíltak, amelyeket átalakítottak. Udvara eredetileg U alakú, szimmetrikus elrendezésű volt.**

**A Király utca és Csányi utca sarkán álló Pekáry-ház (1847-1848) lőrésekkel, gótizáló tornyocskákkal díszített homlokzatán egy ősmagyar vitéz szobra állt. A gazdag kereskedő Pekáry-család bérháza 1847 és '48 között épült Brein Ferenc tervei szerint romantikus stílusban. Akkoriban a város legnagyobb, és egyik első háromemeletes háza volt.**  **A gótizáló irányvonalat követi a velencei palotákat idézi. Négyszintes homlokzatát magas, gyámívekkel tartott oromzat zárja le, ívsoros díszítéssel, finom és elegáns részlete az erkélyes**[**sarokrizalit**](https://hu.wikipedia.org/wiki/Rizalit).**1899 és 1901 között itt lakott Krúdy fiatal házasként feleségével, Spigler Bertával.**

**Ybl Miklós pedig egy kovácsmesterből lett gazdag vaskereskedő, Unger Henrik részére tervezett bizánci, gótikus és román kori díszítőelemekkel ékesített pártázatokkal, ívsorokkal dekorált lakóházat (1852-1853), Múzeum körút 7.** Ybl Unger-háza a félköríves romantikához sorolható.**Kivitelező: Idősebb Wagner János (1813-1904) magyar építész, egy építészdinasztia alapítója.**

**A negatívumot, amelyek a funkcionális építészetben nevelteket elriasztják ezektől az épületektől - legalább legtöbbjüktől - a homlokzatokra minden szerkezeti vagy célszerűségi elv nélkül rárakott gazdag díszítések jelentik, melyek nemcsak kőfaragómunka, hanem gipszöntvények segítségével készültek. Ahogy a romantika egyik fontos áramlata megkívánta az angolos kastélystílus ismérveinek alkalmazását, úgy most a társadalmi rangjelzést kariatidák és atlaszok, najádok és királyfejek minél bőségesebb alkalmazása jelenti, akár az ablakok, akár a főbejáratok díszéül. Ugyanakkor nem tagadható, hogy ezek a díszítmények sokszor jó szobrászoktól származnak - így például Róna Józseftől./ Savoyai lovas Várban,MNG Megzavart faun,Széchenyi Szeged-Operaház, Parlament, vigadó//. Az ilyen pompázatosan gazdag homlokzatok másik hamissága, hogy kulisszaszerűek, nem jelzik a mögöttük levő tér sorozatot, amely legjobb esetben a főhomlokzaton foglal magában levegősen tágas lakásokat, míg az első udvart követő második udvarban vagy az udvart övező szárnyakban zsúfolt és levegőtlen lakások sorakoznak.**

**Zichy Géza utca 10.sz. Gyalus László** (1865-1941)magyar építész

László Fülöp **villája historizáló külsejét a különböző méretű ablakok, tornyok, a szintek közötti bonyolult, eltolt kapcsolatok adják. Az első emeleten, a középtraktusban, tornyokkal övezetten volt a nagy műterem nagyméretű ablaka és terasza. Jobbra a kis műterem, a jobboldali lépcsőtorony vitt fel a második emeleti műterembe.**

**A vidéki városokban jellemzően a pesti léptéknél kisebb, egy-kétszintes lakóházak épültek ebben a korszakban. A számos, szerencsésen fennmaradt példa közül is kiemelkedik igényességével a**[**szegedi**](https://hu.wikipedia.org/wiki/Szeged)[**Fekete ház**](https://hu.wikipedia.org/wiki/Fekete_h%C3%A1z_(Szeged))**, amely Mayer Ferdinánd megbízására [Gerster Károly](https://hu.wikipedia.org/wiki/Gerster_K%C3%A1roly_(%C3%A9p%C3%ADt%C3%A9sz)" \o "Gerster Károly (építész)) tervei szerint épült 1857-ben. Homlokzata kis mérete ellenére is változatosan tagolt, elsősorban az angol gótikus építészetet idéző elemekkel és**[**romantikus**](https://hu.wikipedia.org/wiki/Romantika)**stílusban.**

**Az 1857-ben épült szegedi Fekete-házat Vámos Ferenc Írásaiban Feszi Frigyesnek tulajdonít. Azt írja, hogy a 20-as években Löw Immánuel szegedi főrabbi hívta fel a figyelmét arra, hogy az épület Feszl müve. Kováts István, a ház kivitelező építőmestere önéletrajzában egyértelműen Gerster Károlyt nevezi tervezőjének. Kováts István: Egy szegény pórfiú önéletírása. Bp. 1981. 358.**

**FESZL FRIGYES☹1821-1884)**

**/német eredetű család, 13 gyermek,ép, vár-i tanácsnok, Hild József, Leo von Klenze,München,** 1848 Bécs:  **Eduard van der Nüll** és **August Sicard von Sicardsburg** irodájában dolgozott.(bécsi operaház)/

**1848-ban az áprilisi törvények alapján megválasztott Pest városi képviselő-testület tagja volt, 1860-ban azonban, az alkotmányosság visszaállításakor nem jöhetett számításba, mert csődeljárás volt ellene folyamatban. 1873-ban, a városegyesítéskor az új főváros törvényhatósági bizottságának tagja lett, éspedig virilistaként, vagyis Budapest legnagyobb adófizetőinek egyikeként,**

**Feszi különböző tőkés vállalkozásokban vagy kezdeményezésekben vett részt. Kauser-Feszl-Gerster-társulás keretében többekkel, köztük Zitterbarth József ácsmesterrel együtt sörgyár alapításához fogott Kőbányán. Részvényese és igazgatósági tagja volt (Henszlmann Imrével együtt!) a Gerenday Antal által 1869-ben alapított és 1875-ben csődbejutott „Gerenday-féle emlékmű és építési anyag” rt.-nak. Családi örökség révén kőbánya és téglagyár birtokába jutott Kőbányán, ami a továbbiakban anyagi függetlenséget biztosított számára,54 és lehetővé tette a tíz évig csődeljárás alatt állónak, hogy Budapest legnagyobb adófizetőinek sorába emelkedjen.**

**Oszvald-ház, Budapest Feszl-Gerster-Kauser társulás 1846-1864, Frohner Szálloda, Nádor utca 22./** Zofahl Lőrinc (1791–1863) írta alá az „építészhármas” Pest város tanácsához engedélyezésre beadott tervkérelmeit./

**Feszl-Gerster-Kauser társulás:** **1845-ben társult a hozzá hasonlóan pesti kőfaragó családból származó Kauser Lipóttal (1818–1877) és a kassai születésű Gerster Károllyal (1819–1867). E társulás kilenc évig működött. Céhes mester viszonylag későn, csak 1866-ban lett. Ekkorra már megházasodott, s két gyermeke közül Frigyes (1850–1910) lépett atyja örökébe, aki építési vállalkozó lett. a három romantikus építész közül egyik sem rendelkezett céhes mesterjoggal, munkáikat Zofahl Lőrinc jegyezte, aki valószínűleg több tervük kivitelezését is ellátta. A feladatmegosztás úgy alakult, hogy Gerster felelt a műszaki feladatokért, Kauser vitte az üzleti részt, míg Feszl Frigyes volt az építészeti és művészeti vezető. A triumvirátus 1854-ig állt fenn./pl. pécsi zsinagóga/.**

**A szélső rizalitok I. és II. emeletet összefogó gazdag erkélyes építészeti egységeire. Itt és az erkélyek nélküli oldalhomlokzaton is megjelennek a romantika, de Feszi által is kedvelt, alapsíkból kiemelkedő fejek: antik mitológiai, középkorias és népies változatban.**

**Országház terv:**

Feszl végül 1861-ben az ideiglenes Országház építtetésével foglalkozó parlamenti választmánynak minden felkérés nélkül benyújtotta korábbi tervét. **A terv a romantika magyarországi jelentkezésének egyik első darabja volt és a sajátságos, egyedi formanyelvet kereső Feszl-stíl (ami leegyszerűsítve a délnémet Rundbogenstil és a keleties mór elemek eredeti ötvözete volt) időben első megnyilvánulása. Feszl egy olyan korszakban próbált újat, egyedit adni amikor éppen a klasszicizmus formavilága volt meghatározó.**

**Kupola (ekkor nagyon ritka) alkalmazását más középületein, éspedig úgy, hogy külső látványukban bizáncias félkupolaként hassanak (pl. az Országháza és az Akadémia tervén)** **A falfestés alkalmazásának kedvelése: Oszvald-ház lépcsöházában, a Dohány utcai zsinagógában vagy a pesti Vigadóban (nagyterem mennyezete stb.)Országház tervében.**

**Bár a Vigadó terve mintegy 15 évvel később készült, nem egy eleme, megoldása megfigyelhető már az Országháza-terven: így a középrizalit tagolása, arányai; sajátos, pártázatos tornyocskákban végződő sarokpillérei (ezt az elemet nagyon gyakran használja); a főpárkány alatt húzódó geometrikus motiválású fríze, amit a szélső rizalitokon is megtalálunk; emelt félköríves nyílásai, moreszk arányú oszlopai.**

# / moreszk: az iszlám művészetben nyugaton kifejlődött, főleg geometrikus minták szövevényéből álló díszítmény./

Pontosan nem tudható, honnan merültek fel életművében az orientális formák, hiszen nálunk ennek az építészetben akkor viszonylag új területnek sem építészet- vagy iparművészet-elméleti alapja, sem visszhangja nem volt még. Feszl Kisfaludy Károlytól vett jeligéje („Múltra, jövőre tekints …”) olyan nemzetkoncepciót sejtet, melyben benne volt a magyarság keleti eredetének és a magyar–török rokonságnak a 19. század első felében Magyarországon általános tudata.

**Gróf Zichy Manóné síremléke a Kálvin téri református templomban 1854:**

**A Feszlre jellemző motívumok közül kiemelendő a nyílás felső részét mintegy lefüggönyöző, csipkekönnyedségű körács, melynek átlós négyzethálóját négyleveles karélyok törik át, alul lándzsaszerűen formált növényi díszítménysor csüng le.**

**Feszlnél szokásos hármas pártázat átlós négyzethálóval gazdagított, szokatlanul nagy változata koronázza. Bár egyébként a súlyos, markáns koronázóelemek használata kedvelt építészi eszköze.**

**1851 Zsinagóga terv:**

**Feszi Frigyes feladatát úgy oldotta meg, hogy a két telekhatárra egy-egy kétemeletes lakóépületet tervezett, s ezek mögött középen szabadon állóan helyezte el a templomot, mely a lakóházszárnyakhoz nem kapcsolódott. A lakóházaknak az előudvarra néző hosszú homlokzatát a földszinten árkádsor lazítja fel, melynek tengelyében egy-egy utcai kapu nyílik. A homlokzatokat vakmérművesen tagolt háromnegyed oszlopok szegélyezik, súlyosan formált, koronaszerű záródíszekkel, mint monumentális formában a Vigadó rizalitjait. Főpárkányuk a Glósz-házhoz hasonló vaskos törpeívezet, mely felett pártázatszerűen kiemelkedő, de inkább perzsa minták követésére utaló háromszögsorozat látható. Az egész terv - nyilván rendeltetése következtében - Feszl oeuvre-jében a legmarkánsabban keleties-iszlámos jellegű. Ezt mutatják például a csak itt előforduló patkóíves nyílások is. A gazdag, de lakóház léptékű architektúrával szemben a háttérben emelkedő templom monumentális léptékű és hatású. Velenceiesen fellazított középrésze a földszinten háromtengelyes bejárat, felette az emeleten négytengelyes ablaksorral. Az erre mintegy ráülő falsík az ablaksor áttörtségével szemben súlyos, a rajta szétterülő, átlósan szerkesztett négyzetekből képzett mérműháló ellenére is. A középső mezőt pilonszerűen közrefogó markáns szélső szakaszokkal szemben a fölfelé fokozatosan aprózódó fellazulás szerves elemeként van jelen. Ez az átlósan szerkesztett négyzetekből képzett mérműháló vagy ugyanez mérműves tagolás nélkül, olykor lefutó vertikális elemekkel - Feszl egyik igen kedvelt motívuma. Megtaláljuk gróf Zichy-Ferraris Emmanuel feleségének a pesti Kálvin téri református templomban levő síremlékétől kezdve a bécsi Votivkirche pályatervén keresztül a Vigadó homlokzatáig. Az említett pilonszerü homlokzati szakaszokat egy másik jellegzetes Feszl-motívum, egy háromtagú, pártázatszerű díszítmény koronázza, ezúttal a két lakóháznál már említett háromszög elemekből komponálva. Erre az a jellemző, hogy középen a teljes elem, két szélen az elem félbevágott változata látható, de úgy, hogy töredékességet és tűszerű hegyességet érzékeltetnek, akár sajátos akroterionból, akár nyolcszögmintából (egymásra fektetett, elforgatott két négyzet), akár háromszögből jönnek létre. Az említett s a Német Színháznál is látható nyolcszög mintával középen fent találkozunk, a Mózes-táblák keretezéseként.**

**A nemzeti stílus igénye végigkísérte a 19. század építészeti gondolkodását, de megvalósítására kezdetben sem elegendő anyagi háttér és technikai felkészültség, sem egyéni invenció nem volt.**

**/A Bécstől politikai és művészeti tekintetben is függő birodalomrészekben a magyar, cseh és lengyel építészeket élénken foglalkoztatta a nemzeti építésmód kérdése, viszont az osztrák kortársaiknak nem jutott eszébe a nemzeti megközelítésű architektúra puszta lehetősége sem./**

**Feszl Frigyes egyedi, sajátos, nemzeti építőstílus kialakítására törekedett. Magyarországon az 1860-as években senki sem társult az úttörő Feszlhez, romantikus formanyelvét csak néhány saját épülete képviselte, de Lechner három évtizeddel későbbi szecessziós kísérlete követőkre talált, és végül sikeressé vált.** **Feszl 1867 előtti kísérlete nem talált támogatókra, Lechneré – aki már a kiegyezéssel belső önállóságra és viszonylagos szuverenitásra szert tevő Magyarországon alkothatott – viszont igen.**

**Programjának megvalósítására a Vigadó (1859-1865) tervezése során nyílt alkalma. Pollack Mihály Pest 1849-es bombázásakor szétlőtt klasszicizáló Redout-jának helyére szánt épülete a szabadságharc utáni időszak első nagy középítkezése volt.**

**A Vigadó elődje, a Pollack-féle klasszicizáló Redoute épületben** *az 1848. július 5-én megnyílt első népképviseleti országgyűlés, amelynek július 11-ei ülésén Kossuth 200 000 főnyi katonát és ehhez szükséges „pénzerőt” kért,* **e***zért szimbolikus lépésként, megtorlásként 1849 májusában a magyarok által ostromolt budai várat védő Hentzi osztrák generális a várból – a Duna-parti palotákkal együtt – szétlövette az épületet.A***a vele összeépült Német Színház pedig már 1847 februárjában leégett. A mindkét épületben szép számmal megmaradt használható helyiségeket bérbe adták: üzletek, raktárak, lakások, kávéház, vendéglő, s a Rómer Flóris igazgatásával működő új gimnázium kapott bennük helyet. Az 1849-es pusztulás után az első fontos lépés az 1853. október 8-án kelt községtanácsi határozat volt, melynek alapján Hild József a Redoute újjáépítési tervét elkészítette.1859-ben Egy hónap múlva, március 27-én Feszi Frigyes tervvázlatát tárgyalják, mely az oldalszárnyban levő főlépcső centrális elhelyezését javasolja. Javasolja, egyben azt is, hogy a munkákkal Feszi Frigyest bízzák meg, Hild irányítása és ellenőrzése mellett.**

**Hármas tagolású, két tágas, félköríves árkádsorral áttört homlokzata a neogótika dél-német típusának, a “Rundbogenstil” első jelentős képviselője volt hazánkban.** Az európai romantika irányzata az ún. **Rundbogenstil** (elméleti alapvetése még 1828-ból Heinrich Hübschtől származik). Ez mintáit szintén a középkori építészetből vette ám **csúcsíves formákkal szemben a pillér-ívezet alapformát tekintette meghatározónak.A római építészetben terjedt el a pillérrel alátámasztott ívezet**, amely eltér a Vigadónál az alatta levő árkádsor kialakításától.

**A díszes palota homlokzatán sajátos módon keverednek a román, a bizánci és a mór stílus formaelemei. A bástyaszerű falpillérekkel tagozott, oromzatos sarokrizalitok között a földszintet árkádíves loggia, az emeletet mór jellegű ablakok sora nyitja meg. A zárópárkány helyén címerekkel s királyfejekkel díszített magas fríz húzódik. Fölötte a második emelet kissé hátrahúzva, attikaszerűen koronázza az épületet.**

**Szemben a csúcsíves gótika áttört architektúrájával, ez az irányzat megőrizte az épület zárt szerkezetét, díszítőformáiban pedig a késői román kort idéző félköríves nyílásait kora keresztény, bizánci, iszlám vagy mór ornamensekkel keretelte. A Vigadó fő nézetéből egész tömegében érvényesülőnek, egyszintesnek tűnt. Annyira meghatározóvá vált az emeleti nyílássora, hogy a többi mellékesnek tűnt.**

**Sajátos, innovatív megoldás a kétszintesnek tűnő főhomlokzati kiképzés, amely nemcsak megjeleníti a mögötte húzódó reprezentatív teremsort, de az épületnek elegáns és hatásos távlati képet is ad. A rendkívül mozgalmas, plasztikus főhomlokzatot gazdag szobrászati díszítés teszi teljessé.**

**A történeti stílusok és a paraszti kultúra mellett Feszl nemzeti stílusának harmadik összetevője a keleti (bizánci, iszlám, mór) ornamentika volt.**

**Az egzotikus formakölcsönzések Európa-szerte részei voltak a romantika stíluskészletének. Alkalmazásuk Angliában összekapcsolódott a gyarmatok építészetének felfedésésével, amint azt John Nash indiai stílusban épített, hagymakupolás brightoni Királyi Pavilonja is mutatja (1815-1818).**

**Feszl mindezen formaelemeket a magyaros stílus szolgálatába állította. Épületének árkádsorát a magyar „ámbitusos” (tornácos) parasztházra vezette vissza. A magyaros formakincs pedig az ornamentikában közvetlenül is szerepet kapott az Vigadó oldalhomlokzatot díszítő vitézkötéses díszítmények révén.**

**A stílusviták természetszerűleg elsősorban a közönséget leginkább foglalkoztató középületek körül lángoltak fel. az önálló nemzeti formanyelv kidolgozásának ideje még nem jött el. A kortársak többsége a nemzeti sajátosságokat a meglévő történeti stílusok körében kutatta.**

**Feszl sikerrel olvasztotta össze harmonikus egységgé a legkülönbözőbb építészeti és művészeti irányzatokból merített elemeket. A Vigadó Feszi Frigyes elképzelésében a társművészeti alkotásokat is magában foglaló, a berendezésre, iparművészeti tárgyakra is kiterjedő összművészeti alkotás volt, s mesterének tervezési igénye azokra is kiterjedt.**

**A belső terek dekoratív kiképzésén a kor legjobb művészei dolgoztak.** **A mozaikdíszítés jellegzetes ismertető jegye nem csak az iszlám és a bizánci elemeket felhasználó stílusirányzatnak. A II. világháborúban a Vigadó erősen megrongálódott, csekély belső változtatásokkal állították helyre.**

**Az úgynevezett *Csemegetár*, az étkezőhely falára festette Attila lakomájának jelenetét. A második világháborúban a falkép elpusztult, ez az olajvázlat őrizte meg számunkra.**

**Feszl az épület belső falait mozaikokkal kívánta díszíteni, de a pesti városi tanács a festmények mellett döntött – ezzel a Vigadó lett az első freskókkal díszített középület Pesten. Az emeleti nagyterembe és az ennek két végében kialakított melléktermekbe vezető főlépcsőház freskóit Lotz Károly és Than Mór készítette. A homlokzati szobrok a magyar történelem legnagyobb alakjait, mások mellett Zsigmond, IV. Béla, I. (Nagy) Lajos és I. Mátyás királyokat, Mária Terézia királynőt, Széchenyi Istvánt és Hunyadi Jánost ábrázolják.**

**A nagytermek nyújtotta szórakozás lehetőségét egészítette ki a vendéglő, a söröző és a kávéház.**

**Eredeti állapotában is sok minden hiányzott belőle, amit tervezője elgondolt, és hogy nem egyetlen egységesen kidolgozott, kiérlelt terv szerint készült, hanem szakadozottan toldozva-foldozva, hozzá nem értő bizottságok beleszólása és takarékoskodása által fékezett alkotókézzel. y a magyarországi romantika legjelentősebb alkotása.**

**Feszl Frigyes munkássága:**

**jellegzetesen a polgársághoz kapcsolja, számukra tervez lakóházakat, villákat, családi sírkápolnákat vagy közösségi épületeket, mint a takarékpénztárak, a Polytechnikum, színházak (a Német Színház pályaterve, a pesti nyári színház terve) vagy a Vigadó. Fő megbízója két évtizeden keresztül Pest városa, amit alighanem bátyja támogatásának köszönhet. Innen származott egyházi épületekre szóló megbízásainak nagy része is: a szervita templom és kolostor, a belvárosi plébánia, a ferencvárosi templom stb. De tervezett templomot magán megbízó részére (Mayer János, 1853 vagy 1859) és polgártársai felkérésére (kőbányai templom) is.**

**Pest városához hasonlóan a Fővárosi Közmunkák Tanácsával is szoros volt a kapcsolata, legalábbis a kezdeti időszakban. E testülettel való együttműködése még feltáratlan, de tudjuk, hogy terveket készített a Sugárút kialakításához, valószínűleg az egykori Ferenc József tér és esetleg egyéb terek rendezéséhez, valamint részt vett az 1871. évi városrendezési tervpályázaton.**

**Szembetűnő, hogy az arisztokráciával - olyan kivételektől eltekintve, mint Zichy Manóné síremléke és a Leiningen-Westerburg sírkápolna, de'főleg Széchenyi megbízásai - nem volt kapcsolata, s bár kastélyvázlat akad rajzai közt, romantikus kastélyaink közül — mai ismereteink szerint - egy sem fűződik nevéhez.**

**Mindenesetre egészben véve figyelemre méltó, hogy az igényes és kritikus Széchenyi a pályakezdő triumvirátussal olyan hamar kapcsolatot talált, és megbízásokkal látta el őket.**

**Érdekes jelenség Fesztnél, hogy mennyire hajlik a társas viszonyban vagy ahhoz hasonló körülmények között való működéshez. Nyilván a művészi rész, az architektúra érdekelte igazán, ha tehette, csak azzal foglalkozott, a műszaki dolgok kevésbé, és sejthetően az üzletszerzés, adminisztráció a legkevésbé.**

**Müncheni hatásokkal is magyarázható a falfestés alkalmazásának kedvelése, mind dekoratív, mind figurális változatában. Abból, ami fennmaradt (tervben vagy valóságban) megállapíthatjuk, hogy a dekoratív festést is ő tervezte meg, mint a pesti Balassovits-ház és az Oszvald-ház lépcsőházában, a Steingassner kávéházban, a pilismaróti Heckenast-villában, a Dohány utcai zsinagógában vagy a pesti Vigadóban (nagyterem mennyezete stb.).**

**Romantikus architektúrájában három vonulatot figyel hetünk meg,**

**a gótizáló,**

**a keleties formálású „Rundbogenstil”**

**és a magyaros forma szándékú alakításét.**

**Teljes egészében vagy dominálóan gótizáló alkotása éppúgy viszonylag kevés van, mint kifejezetten magyaros formaszándékú, azaz parasztkariatidákat, állatfőket, vitézkötés-motívumot felhasználó műve. Hogy romantikus munkássága zömét kitevő sajátos ,,Rundbogenstil” architektúrája egészét milyen mértékben tekintette magyar stílusnak vagy az ahhoz vezető útnak, más kérdés.**

**Ez a keleties-móros „félköríves stílus” Feszi egészen eredeti formaleleménye volt, melyben csipkeszerű és szőnyegszerű elemek ötvöződtek kubusos-sztereo- metrikus építészeti tagozatokkal. Tanúság erre az Országháza pályaterve 1845 körül vagy az 1846-ban tervezett Oszvald-ház architektúrája. Romantikus alkotókorszaka nagyjában a Vigadó befejezéséig tart, mint ahogy országos viszonylatban is 1865 körül kezd a középkorias romantika rohamosan háttérbe szorulni, kivéve bizonyos mértékig a templomépítés, emlékmüformálás, kastélyépítés területét.**

**Ugyanakkor azonban élete utolsó 15-20 esztendejét szinte maradéktalanul a historizáló eklektika uralta - ellentétben azzal a köztudattal, hogy mindvégig kitartott a romantika mellett, s éppen ezért nem is nagyon épített.**

**Ami a nemzeti építőstílusra való törekvést illeti, az - némi publicisztikától eltekintve - nem volt építészeti közügy, alkotóan csak Feszi Frigyes tette magáévá.**

**Ez azonban nem homályosítja el Feszi szellemi jelentőségét és vállalkozásának etikai tényét, különösen pedig művészi nagyságát, formaalkotó eredetiségét, mely romantikus építészetünk legjelentősebb mesterévé avatja, viszonylag kevés megvalósult és még kevesebb fennmaradt, a hazai közízléshez soha igazán közel nem kerülő műve ellenére.**